Държавен вестник, бр. 101, 2018 г., стр. 71

БРОЙ  101	
Д Ъ Р Ж А В Е Н  В Е С Т Н И К 	
СТР.  71  
2.1. Купувачът е длъжен да запази предмета на 
дейност на приватизиращото се дружество като 
многопрофилна болница – лечебно заведение по 
смисъла на чл. 23, ал. 1 от ЗЛЗ, като извършва 
в лечебното заведение в Нова Загора най-малко 
следните три лечебни дейности по смисъла на 
чл. 2, ал. 1 от ЗЛЗ за срок минимум 50 години:
а) диагностика, лечение и рехабилитация на 
болни;
б) наблюдение на бременни жени и оказване 
на родилна помощ;
в) наблюдение на хронично болни и застра­
шени от заболяване лица. 
Цитираните дейности се изпълняват най-малко 
по следните медицински специалности съглас­
но Разрешението за осъществяване на лечебна 
дейност № МБ-126 от 12.01.2018 г., издадено от 
министъра на здравеопазването:
– Вътрешни болести;
– Нефрология;
– Пневмония и физиотерапия;
– Кардиология;
– Ревматология;
– Ендокринология и болести на обмяната;
– Акушерство и гинекология;
– Педиатрия;
– Неонатология;
– Анестезиология и интензивно лечение;
– Нервни болести;
– Инфекциозни болести;
– Физикална и рехабилитационна медицина;
– Клинична лаборатория;
– Образна диагностика.
2.2. Купувачът следва да запази броя работни 
места и броя на отделенията съгласно щатното 
и длъжностното разписание на дружеството 
към датата на обявяване на процедурата за 
приватизация на дяловото участие на Община 
Нова Загора в капитала на „МБАЛ „Света Петка 
Българска“ – ЕООД, Нова Загора. Ограничени­
ето не важи в случай на увеличаване броя на 
отделенията и работните места.
2.3. Купувачът следва да поеме изричното за­
дължение да погаси съществуващите задължения 
на приватизиращото се дружество към публично -
правни кредитори в лицето на държавата и Община 
Нова Загора и частноправни кредитори, в т. ч. и 
към персонала на приватизиращото се дружество 
за срок не по-късно от 90 считано от датата на 
сключване на приватизационния договор.
2.4. Купувачът следва да предложи инвести­
ция за влагане в приватизиращото се дружество 
в размер минимум 10 % от предложената от 
участника конкурсна цена за период от 3 години 
считано от датата на сключване на приватиза­
ционния договор. Видът на инвестицията се оп­
ределя от купувача. Неустойка за неизпълнение 
на задължението за извършване на инвестиции 
се определя в размер 50 % от размера на предло­
жените от купувача инвестиции, като купувачът 
при сключването на приватизационния договор 
следва да представи обезпечение на неустойката. 
Вид на обезпечението – запис на заповед. Размер 
на неустойката за неспазване на срока влагане 
на инвестициите – 50 % от размера на неизпъл­
нените инвестиции.
2.5. Купувачът следва да предостави на „Цен­
тър за спешна медицинска помощ“ – Сливен, 
възможност безвъзмездно да ползва предоста­
вения му по силата на договор от 2.01.2018 г. 
недвижим имот – част от сградата – болница, а 
именно част от първия етаж от източната част 
на северното крило с площ 300 кв. м, включваща 
амбулатории, диспечерна, лекарска стая, сани­
тарен възел, коридори. Срок за изпълнение на 
това задължение – до въвеждане в експлоатация 
и реално използване на обект „Център за спешна 
медицинска помощ“, за изграждане на който в 
полза на Министерството на здравеопазването е 
учредено безвъзмездно право на строеж.
2.6. Недвижимото имущество на „МБАЛ „Света 
Петка Българска“ – ЕООД, запазва предназначе­
нието, което е имало към момента на обявяване 
на процедурата за приватизация.
2.7. Купувачът е длъжен да запази същест­
вуващите наемни правоотношения между при­
ватизираното дружество и трети лица за срока, 
предвиден в сключените договори за наем.
2.8. Купувачът не може да прехвърля при­
добитите по договора дялове от капитала на 
приватизираното дружество без разрешение на 
Общинския съвет – гр. Нова Загора, ако не е 
изпълнил задълженията си по приватизационния 
договор за плащане на покупната цена, изпла­
щане на задълженията на приватизиращото се 
дружество или не е изпълнил предложения от 
него инвестиционен план.
2.9. При продажба на дялове на приватизира­
ното дружество приобретателят има задълженията 
по т. 2.1, 2.2, 2.5, 2.6, 2.7 и 2.10 от настоящото 
решение.
2.10. Купувачът следва да предостави безпре­
пятствен достъп на упълномощени от органа по 
приватизация лица до приватизираното дружество 
и дружествената документация във връзка с осъ­
ществяването на следприватизационен контрол с 
цел проверка на изпълнението на условията по 
приватизацията.
2.11. Цена, срок и начин на плащане на цената:
Предложената от участника цена не може да 
бъде по-ниска от посочената в т. 1 от настоящото 
решение. Цената е безусловна, оферира се и се 
заплаща еднократно в български левове в срок 
до 90 дни считано от датата на подписване на 
приватизационния договор.
2.12. При неизпълнение на задълженията по 
т. 2 от настоящото решение в срок 30 дни счита­
но от датата на отправената изрична покана за 
изпълнение от органа за приватизация приватиза­
ционният договор се разваля без предизвестие 
и купувачът се задължава да заплати неустойка 
в размер 100 % от покупната цена в срок 30 дни 
от датата на поканата, като неустойката не може 
да се намалява поради прекомерност.
3. В конкурса могат да участват при равни 
условия всички български физически и юриди­
чески лица, както и чуждестранни лица.
Физическите и юридическите лица, членовете 
на управителните и контролните органи на юри­
дическите лица, включени в списъка по Закона 
за информация относно необслужвани кредити, 
не се допускат до участие в конкурса, освен ако 
са погасили задълженията си.